b'\n_START_ARTICLE_\nI \xc4\x8cing\n_START_PARAGRAPH_\nI \xc4\x8cing, Ji \xc4\x8cing [j\xc3\xad \xc4\x8d\xc3\xadng; IPA y\xc3\xacj\xc4\xabng] (kitajsko \xe6\x98\x93\xe7\xb6\x93; staro kitajsko *lek k-l\xcb\xa4e\xc5\x8b; pinyin: Y\xc3\xacj\xc4\xabng), znano tudi kot Knjiga sprememb oziroma Knjiga premen, je starodavno prerokovalno besedilo in najstarej\xc5\xa1e kitajsko klasi\xc4\x8dno delo. Ker ima ve\xc4\x8d kot 2500 letno zgodovino tolma\xc4\x8denj in interpretacij, je I \xc4\x8cing vplivno besedilo, ki ga prebirajo po vsem svetu, in je navdih ve\xc4\x8d svetovnim religijam, psihoanalizi, poslovanju, knji\xc5\xbeevnosti in umetnosti, pa tudi znanosti. Izvirno je bilo prerokovalni priro\xc4\x8dnik iz dobe dinastije Zahodni D\xc5\xbeou (1000 \xe2\x80\x93 750 pr. n. \xc5\xa1t,). V dobi periode bojevajo\xc4\x8dih dr\xc5\xbeav in v zgodnjem imperialnem obdobju (500 \xe2\x80\x93 200 pr. n. \xc5\xa1t.) se je spremenilo v kozmolo\xc5\xa1ko besedilo z nizom filozofskih tolma\xc4\x8denj znanih kot \xc2\xbbDeset kril\xc2\xab (\xc5\xa0i ji, \xe5\x8d\x81\xe7\xbf\xbc). Ko se je v 2. tiso\xc4\x8dletju pr. n. \xc5\xa1t. zlil v pet klasi\xc4\x8dnih kitajskih del, je I \xc4\x8cing postal predmet znanstvenih tolma\xc4\x8denj in osnova za prerokovalno prakso skozi stoletja po Daljnem Vzhodu in je tudi imel zelo vplivno vlogo pri zahodnem razumevanju vzhodne misli._NEWLINE_I \xc4\x8cing rabi vrsto prerokovnja imenovano kleromantija, ki tvori navidezno naklju\xc4\x8dna \xc5\xa1tevila. \xc5\xa0tiri \xc5\xa1tevila med 6 in 9 so pretvorjena v heksagram, ki se lahko potem pogleda v I \xc4\x8cing in je razvr\xc5\xa1\xc4\x8den po zaporedju kralja Vena. Interpretacija branj iz knjige I \xc4\x8cing se pretresa \xc5\xbee stoletja in mnogo njenih tolma\xc4\x8dev obravnava knjigo na simboli\xc4\x8dni ravni, ve\xc4\x8dkrat za zagotovitev vodila pri moralnem odlo\xc4\x8danju, kakor u\xc4\x8dita taoizem in konfucianizem. Sami heksagrami so velikokrat zahtevali kozmolo\xc5\xa1ki pomen in so bili povezani z mnogimi drugimi tradicionalnimi imeni za procese sprememb, kot sta jin in jang in vu\xc5\xa1ing (pet elementov).'